అలకాపురి ప్రభుత్వ పాఠశాలలో రాజేంద్ర, రమేష్‌ పదో తరగతి చదువుతున్నారు. ఇద్దరూ చక్కగా చదువుకోవడమేగాక, ఎవరికన్నా అవసరం వస్తే సహాయం చేయడంలోనూ ముందుండేవారు. వాళ్లంటే ఉపాధ్యాయులకు ప్రత్యేకమైన అభిమానం ఉండేది. పదో తరగతి పరీక్షల్లో ఇద్దరూ మంచి మార్కులతో ఉత్తీర్ణులయ్యారు.
రాజేంద్ర, రమేష్‌లు పాఠశాలను విడిచి వెళ్లేముందు వీడ్కోలు సమావేశం జరిగింది. అందులో ప్రధానోపాధ్యాయుడు మాట్లాడుతూ 'ఇలాంటి క్రమశిక్షణ, ఉన్నత వ్యక్తిత్వం గల పిల్లలు మన పాఠశాలలో చదవడం మనందరికి గర్వకారణం. ఈరోజు వాళ్లు పాఠశాలను వీడిపోతున్నందుకు బాధగా ఉన్నా, జీవితంలో మరింతగా ఎదగడానికే కాబట్టి సంతోషంగానూ ఉంది. అందరి ప్రశంసలు అందుకుంటూ పైకి రావాలని మనస్ఫూర్తిగా కోరుకుంటున్నాను' అంటూ ముగించారు. ఉపాధ్యాయులందరు కూడా వాళ్లను ఎంతో మెచ్చుకుని జీవితంలో ఉన్నత స్థానాలు పొందాలని దీవించారు.
ఇద్దరూ కళాశాలలో చేరి ఒకరు డాక్టరుగా, మరొకరు ఇంజినీరుగా పట్టభద్రులై ఉన్నత స్థాయిలో స్థిరపడ్డారు. సమాజంలో పేరు ప్రతిష్ఠలు తెచ్చుకున్నారు. కొంతకాలానికి పాఠశాలలో జరిగిన పూర్వ విద్యార్థుల కలయికకు హాజరయ్యారు.
కార్యక్రమానికి వీళ్లకు చదువు చెప్పిన ఒకప్పటి ఉపాధ్యాయులు కూడా వచ్చారు. రాజేంద్ర మాట్లాడుతూ 'మా జీవితానికి మంచి విద్యా విత్తనం పడిందిక్కడే. ఇంతమంది తోటమాలుల సంరక్షణలో ఎదిగి, పుష్పించి, ఫలించాము. గురుదక్షిణగా మేమందరం కొంత డబ్బును బ్యాంకులో వేసి, జీవితాన్ని భారంగా గడుపుతున్న ఉపాధ్యాయులకు పింఛనులా అందించాలని అనుకుంటున్నాం' అన్నాడు.
రమేష్‌ లేచి.. 'మొక్కగా ఉన్నప్పుడే మమ్మల్ని చదువుతో వంచి పదిమందికి ఉపయోగపడే మానుగా తీర్చిదిద్దారు. ప్రతి సంవత్సరం ఉపాధ్యాయుల దినోత్సవం రోజు మీ అందర్నీ మనసులో తలచుకుని దణ్నం పెట్టుకుంటాం. మేమందరం అప్పుడప్పుడు కలుసుకుని మన పాఠశాల గురించి, ఉపాధ్యాయుల గురించి మాట్లాడుకుంటూ గత స్మృతులను నెమరేసుకుంటాం. రాజేంద్ర అన్నట్టు ఉపాధ్యాయులకు ఆర్థిక ఆసరా ఇవ్వడంతోపాటు, పాఠశాలకు మరమ్మతులు చేసి, కనీస అవసరాలు కల్పించి ఇప్పటి విద్యార్థులకు మరింత సౌకర్యవంతంగా ఉండేట్టు చూస్తాం' అన్నాడు.
'ఇవాళ ఇక్కడకు వచ్చిన పూర్వ విద్యార్థులను చూసి ఎంతో ఆనందం కలిగింది. చదివిన పాఠశాలను, చదువు చెప్పిన గురువులను మరవనివారు ఉత్తమ విద్యార్థులు. పదిమంది మెచ్చుకునే కొడుకు వల్ల తండ్రికి పుత్రోత్సాహమెలా కలుగుతుందో, సమాజంలో ఉన్నత స్థాయికి చేరిన శిష్యులను చూస్తే గురువులకు కూడా శిష్యోత్సాహం కలుగుతుంది. రాజేంద్ర, రమేష్‌లు తీసుకున్న నిర్ణయానికి హర్షిస్తున్నాను' అని ప్రధానోపాధ్యాయుడు అన్నారు. అందరూ సంతోషంగా చప్పట్లు కొట్టారు.
alakapuri prabhutva paatasaalalo rajendra, rameshi padho taragati chaduvutunnaru. iddaruu chakkaga chaduvukovadamegaka, evarikanna avasaram vaste sahayam cheyadamloonuu mundundevaaru. vallante upaadhyaayulaku pratyekamaina abhimanam undedi. padho taragati pareekshallo iddaruu manchi maarkulatho uttiirnulayyaaru.
rajendra, rameshilu paatasaalanu vidichi vellemundu veedkolu samavesam jarigindi. andulo pradhaanopaadhyaayudu maatlaadutuu 'ilanti kramasikshana, unnata vyaktitvam gala pillalu mana paatasaalalo chadavadam manandariki garvakaaranam. eeroju vaallu paatasaalanu veedipotunnanduku badhaga unna, jeevitamlo marintagaa edagadaanike kabatti santoshamgaanuu undi. andari prasamsalu andukuntu paiki ravalani manasphoorthigaa korukuntunnanu' antuu muginchaaru. upaadhyaayulandaru kuudaa vaallanu entho mecchukuni jeevitamlo unnata sthaanaalu pondaalani deevinchaaru.
iddaruu kalaasaalalo cheri okaru daaktarugaa, marokaru injineerugaa pattabhadrulai unnata sthaayilo sthirapaddaaru. samaajamlo paeru pratishtalu tecchukunnaaru. kontakaalaaniki paatasaalalo jarigina puurva vidyaarthula kalayikaku haajarayyaaru.
kaaryakramaaniki veellaku chaduvu cheppina okappati upaadhyaayulu kuudaa vachaaru. rajendra maatlaadutuu 'maa jeevitaaniki manchi vidya vittanam padindikkade. intamandi thotamaalula samrakshanalo edigi, pushpinchi, phalinchaamu. gurudakshinagaa memandaram kontha dabbunu byaankulo vesi, jeevitaanni bhaaramgaa gaduputunna upaadhyaayulaku pinchanula andinchaalani anukuntunnam' annadu.
rameshi lechi.. 'mokkagaa unnappude mammalni chaduvutho vanchi padimandiki upayogapade maanugaa teerchididdaaru. prati samvatsaram upaadhyaayula dinotsavam roju mee andarnee manasulo talachukuni dannam pettukuntam. memandaram appudappudu kalusukuni mana paatasaala gurinchi, upaadhyaayula gurinchi matladukuntu gatha smrutulanu nemareskuntam. rajendra annattu upaadhyaayulaku aardhika asara ivvadamtopaatu, paatasaalaku marammatulu chesi, kaneesa avasaraalu kalpinchi ippati vidyaarthulaku marinta soukaryavantamgaa undettu chustam' annadu.
'ivaala ikkadaku vachina puurva vidyaarthulanu chusi entho aanandam kaligindi. chadivina paatasaalanu, chaduvu cheppina guruvulanu maravanivaaru uttama vidyaarthulu. padimandi mecchukune koduku valla tandriki putrotsaahamelaa kalugutundo, samaajamlo unnata sthaayiki cherina shishyulanu chuste guruvulaku kuudaa shishyotsaaham kalugutundi. rajendra, rameshilu teesukunna nirnayaaniki harshistunnaanu' ani pradhaanopaadhyaayudu annaru. andaruu santoshamgaa chappatlu kottaru.